CELEX: 32013R0741
Language: sl
Date: 2013-07-30 00:00:00
Title: Izvedbena uredba Komisije (EU) št. 741/2013 z dne 30. julija 2013 o odprtju in upravljanju tarifnih kvot Unije za kmetijske proizvode po poreklu iz Kolumbije

31.7.2013   
            
            
               SL
            
            
               Uradni list Evropske unije
            
            
               L 204/43
            
         IZVEDBENA UREDBA KOMISIJE (EU) št. 741/2013
   z dne 30. julija 2013
   o odprtju in upravljanju tarifnih kvot Unije za kmetijske proizvode po poreklu iz Kolumbije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta št. 2012/735/EU z dne 31. maja 2012 o podpisu Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani v imenu Unije in o njegovi začasni uporabi (1) ter zlasti člena 6 Uredbe,
   ob upoštevanju naslednjega:
   
               (1)
            
            
               S Sklepom št. 2012/735/EU je Svet odobril podpis, v imenu Evropske unije, trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani (v nadaljnjem besedilu: Sporazum). V skladu s Sklepom 2012/735/EU je treba Sporazum uporabljati začasno do zaključka postopkov za njegovo sklenitev. Sporazum se začasno uporablja od 1. avgusta 2013.
            
         
               (2)
            
            
               Pododdelek 1 oddelka B Dodatka 1 Priloge I k Sporazumu se nanaša na časovni razpored odprave carinskih tarif pogodbenice EU za blago po poreklu iz Kolumbije. Za nekatere posebne proizvode določa uporabo tarifnih kvot. Zato je treba za takšne proizvode odpreti tarifne kvote.
            
         
               (3)
            
            
               Tarifne kvote bi morala upravljati Komisija po načelu „prvi pride, prvi dobi“ v skladu z Uredbo Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (2).
            
         
               (4)
            
            
               Za uveljavitev pravice do tarifnih koncesij bi bilo treba carinskim organom predložiti ustrezna dokazila o poreklu, kakor je predvideno v Sporazumu.
            
         
               (5)
            
            
               Priloga I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (3), kakor je bila spremenjena z Izvedbeno uredbo Komisije (EU) št. 927/2012 (4), vsebuje nove oznake KN, ki se razlikujejo od tistih iz Sporazuma. Zato bi se morale nove kode odražati v Prilogi k tej uredbi.
            
         
               (6)
            
            
               Ker začne Sporazum veljati 1. avgusta 2013, bi se morala ta uredba začeti uporabljati na isti dan.
            
         
               (7)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Tarifne kvote Unije so odprte za blago po poreklu iz Kolumbije, navedeno v Prilogi.
   Člen 2
   Carine, ki se uporabljajo za uvoz blaga v Unijo, ki je po poreklu iz Kolumbije in je navedeno v Prilogi, se začasno prekličejo v okviru ustrezne tarifne kvote iz Priloge k tej uredbi.
   Člen 3
   Tarifne kvote iz Priloge upravlja Komisija v skladu z določbami členov 308a do 308c Uredbe (EGS) št. 2454/93.
   Člen 4
   Ta uredba začne veljati tretji dan po objavi v Uradnem listu Evropske unije.
   Uporablja se od 1. avgusta 2013.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. julija 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 354, 21.12.2012, str. 1.
   
      (2)  UL L 253, 11.10.1993, str. 1.
   
      (3)  UL L 256, 7.9.1987, str. 1.
   
      (4)  UL L 304, 31.10.2012, str. 1.
   
      PRILOGA
      Ne glede na pravila za razlago kombinirane nomenklature se šteje, da ima besedilo poimenovanja teh proizvodov zgolj okvirno vrednost, področje uporabe preferencialne sheme pa je v okviru te priloge določeno z oznakami KN, kot obstajajo v času sprejetja te uredbe.
      
                  Zaporedna št.
               
               
                  Oznaka KN
               
               
                  Opis blaga
               
               
                  Kvotno obdobje
               
               
                  Obseg letne kvote
                  (v tonah neto mase, če ni drugače določeno)
               
            
                  09.7230
               
               
                  0201 30
                  0202 30
               
               
                  Meso, goveje, sveže, ohlajeno ali zamrznjeno, brez kosti
               
               
                  Od 1.8.2013 do 31.12.2013
               
               
                  2 334
               
            
                  Od 1.1. do 31.12.2014 in za vsako nadaljnje obdobje od 1.1. do 31.12.
               
               
                  6 160 (1)
                  
               
            
                  09.7231
               
               
                  0711 51
               
               
                  Gobe iz rodu Agaricus, začasno konzervirane, vendar kot takšne neprimerne za takojšnjo uporabo
               
               
                  Od 1.8.2013 do 31.12.2013
               
               
                  42
               
            
                  2003 10
               
               
                  Gobe iz rodu Agaricus, pripravljene ali konzervirane drugače kot v kisu ali v ocetni kislini
               
               
                  Od 1.1. do 31.12.2014 in za vsako nadaljnje obdobje od 1.1. do 31.12.
               
               
                  105 (2)
                  
               
            
                  09.7232
               
               
                  2208 40 51
                  2208 40 99
               
               
                  Rum in druga žganja, dobljena z destilacijo fermentiranih proizvodov iz sladkornega trsa, v embalaži s prostornino več kot 2 litra
               
               
                  Od 1.8.2013 do 31.12.2013
               
               
                  625 hektolitrov (izraženo kot ekvivalent čistega alkohola)
               
            
                  Od 1.1. do 31.12.2014 in za vsako nadaljnje obdobje od 1.1. do 31.12.
               
               
                  1 600 hektolitrov (izraženo kot ekvivalent čistega alkohola) (3)
                  
               
            
                  09.7233
               
               
                  0710 40
                  0711 90 30
                  2001 90 30
                  2004 90 10
                  2005 80
               
               
                  Sladka koruza
               
               
                  Od 1.8.2013 do 31.12.2013
               
               
                  84
               
            
                  2008 99 85
               
               
                  Koruza, razen sladke koruze (Zea mays var. saccharata), drugače pripravljena ali konzervirana, ki ne vsebuje dodanega alkohola ali sladkorja
               
               
                  Od 1.1. do 31.12.2014 in za vsako nadaljnje obdobje od 1.1. do 31.12.
               
               
                  210 (4)
                  
               
            
                  09.7234
               
               
                  0403 10
               
               
                  Jogurt
               
               
                  Od 1.8.2013 do 31.12.2013
               
               
                  42
               
            
                  Od 1.1. do 31.12.2014 in za vsako nadaljnje obdobje od 1.1. do 31.12.
               
               
                  105 (2)
                  
               
            
                  09.7235
               
               
                  1701 13
                  1701 14
                  1701 91
                  1701 99
               
               
                  Sladkor iz sladkornega trsa, ki ne vsebuje dodanih snovi za aromatiziranje ali barvil; sladkor iz sladkornega trsa ali sladkorne pese in kemično čista saharoza v trdnem stanju, razen surovega sladkorja, brez dodatkov za aromatiziranje in barvil
               
               
                  Od 1.8.2013 do 31.12.2013
               
               
                  25 834 (izraženo kot ekvivalent surovega sladkorja)
               
            
                  Od 1.1. do 31.12.2014 in za vsako nadaljnje obdobje od 1.1. do 31.12.
               
               
                  63 860 (izraženo kot ekvivalent surovega sladkorja) (5)
                  
               
            
                  09.7236
               
               
                  Ex17049099
               
               
                  Drugi sladkorni proizvodi, ki ne vsebujejo kakava in vsebujejo 70 mas. % ali več saharoze
               
               
                  Od 1.8.2013 do 31.12.2013
               
               
                  8 334
               
            
                  1806 10 30
                  1806 10 90
               
               
                  Kakav v prahu, ki vsebuje 65 mas. % ali več saharoze ali izoglukoze, izražene kot saharoza
               
               
                  Od 1.1. do 31.12.2014 in za vsako nadaljnje obdobje od 1.1. do 31.12.
               
               
                  20 600 (6)
                  
               
            
                  Ex18062095
               
               
                  Drugi proizvodi v blokih, ploščah ali palicah, mase več kot 2 kg, ali v obliki tekočine, paste, prahu, granul ali drugih oblikah v razsutem stanju, v posodah ali izvirnem pakiranju z vsebino nad 2 kg, ki vsebujejo manj kakor 18 % kakavovega masla in 70 mas. % ali več saharoze
               
               
                   
               
               
                   
               
            
                  Ex19019099
               
               
                  Druga živila iz moke, drobljenca, zdroba, škroba ali sladnega ekstrakta, ki ne vsebujejo kakava ali ga vsebujejo manj kot 40 mas. %, izračunano na povsem razmaščeni osnovi, ki vsebujejo 70 mas. % ali več saharoze
               
               
                   
               
               
                   
               
            
                  Ex20060031
                  Ex20060038
               
               
                  Sadje (razen tropskega sadja in ingverja), zelenjava, oreški (razen tropskih oreškov), sadne lupine in drugi deli rastlin, konzervirani v sladkorju (odcejeni, glazirani ali kristalizirani), ki vsebujejo 70 mas. % ali več saharoze
               
               
                   
               
               
                   
               
            
                  Ex20079110
                  Ex20079920
                  Ex20079931
                  Ex20079933
                  Ex20079935
                  Ex20079939
               
               
                  Džemi, sadni želeji, marmelade, sadni pireji ali pireji iz oreškov in sadne paste ali paste iz oreškov, dobljeni s toplotno obdelavo, ki vsebujejo 70 mas. % ali več saharoze
               
               
                   
               
               
                   
               
            
                  Ex20 09
               
               
                  Sadni sokovi (razen paradižnikovega soka, soka iz tropskega sadja in mešanice sokov iz tropskega sadja) in zelenjavni sokovi, z vrednostjo do vključno 30 EUR na 100 kg neto teže, nefermentirani in ki ne vsebujejo dodanega alkohola, ki vsebujejo 30 mas. % ali več dodanega sladkorja
               
               
                   
               
               
                   
               
            
                  Ex21011298
                  Ex21012098
               
               
                  Pripravki na osnovi kave, pravega čaja ali maté čaja, ki vsebujejo 70 mas. % ali več saharoze
               
               
                   
               
               
                   
               
            
                  Ex21069098
               
               
                  Druga živila, ki niso navedena ali zajeta na drugem mestu, ki vsebujejo 70 mas. % ali več saharoze
               
               
                   
               
               
                   
               
            
                  Ex33021029
               
               
                  Mešanice dišav in mešanice na osnovi ene ali več teh snovi, ki se uporabljajo v industriji pijač, ki vsebujejo vse arome, značilne za določeno vrsto pijače, z volumsko vsebnostjo alkohola, ki ne presega 0,5 vol. %, ter ki vsebujejo 70 mas. % ali več saharoze
               
               
                   
               
               
                   
               
            
                  09.7237
               
               
                  0402 99
               
               
                  Mleko in smetana, ki vsebujeta dodan sladkor ali druga sladila in nista v prahu, granulah ali drugih trdnih oblikah
               
               
                  Od 1.8.2013 do 31.12.2013
               
               
                  42
               
            
                  Od 1.1. do 31.12.2014 in za vsako nadaljnje obdobje od 1.1. do 31.12.
               
               
                  105 (2)
                  
               
            
         (1)  S povečanjem 560 metričnih ton na leto od leta 2015.
      
         (2)  S povečanjem 5 metričnih ton na leto od leta 2015.
      
         (3)  S povečanjem 100 hektolitrov (izraženo kot ekvivalent čistega alkohola) na leto od leta 2015.
      
         (4)  S povečanjem 10 metričnih ton na leto od leta 2015.
      
         (5)  S povečanjem 1 860 metričnih ton (izraženo kot ekvivalent surovega sladkorja) na leto od leta 2015.
      
         (6)  S povečanjem 600 metričnih ton na leto od leta 2015.